Предбалкан – Уикипедия\nхълмиста и нископланинска ивица\nПредбалканът представлява северната хълмиста и нископланинска ивица на Старопланинската (Балканска) зона и е междинно звено между Дунавската равнина на север и същинската високопланинска част на Старопланинската (Балканска) зона. Заема площ от 14 389,8 km², средна надморска височина – 364 m и максимална височина във Васильовска планина – Васильов връх (1490 m).\nИзглед към Предбалкана от Белоградчишките скали\n1 Географско положение, граници, деление\n1.3.1 Западна подобласт\n1.3.2 Централна подобласт\n1.3.3 Източна подобласт\nГеографско положение, граници, делениеРедактиране\nПредбалканът е разположен между Дунавската равнина на север и Стара планина на юг, на запад се простира до река Бели Тимок (дясна съставяща на Тимок) в Сърбия, а на изток достига до сливането на двете съставящи реки на Камчия – Голяма Камчия и Луда Камчия. Площта на Предбалкана е 14 390 km2, а дължината – около 460 km. Ширината му варира от 20 – 30 km в западната и източната част до 50 – 60 km в средната част.\nТой се простира върху територията на части от 11 български области – Видинска, Монтана, Врачанска, Софийска, Ловешка, Габровска, Великотърновска, Сливенска, Търговишка, Шуменска и Варненска.\nНа север границата на Предбалкана с Дунавската равнина опира до най-северните му ридове и планини. Тук тази граница има недостатъчна изразителност и може да се счита като условна, но заедно с това в отделни интервали, където северните склонове на съответните ридове и планини на Предбалкана се спускат сравнително стръмно към южната периферия на равнината и нейното морфоложко изражение е обусловено от тектониката.\nНа запад тази граница започва от северното подножие на уединената височина Връшка чука, след това следи подножието на северния разседно обусловен стръмен склон на Рабишката могила (461 m), а пò на изток морфотектонски изразената граница се проследява по северното подножие на планинския рид Венеца (904 m) и Широка планина (941 m), където по протежението на северното бедро на Белоградчишката антиклинала ясно проличава морфоложката изява на разломно-дислокационните структури. При село Владимирово границата пресича река Огоста и продължава на изток по северното подножие на разседно обусловения склон на Владимировския рид. Още пò на изток обхожда от север уединената височина Борованска могила и продължава на изток в южната околност на село Враняк. Преминава по североизточното подножие на Дреновица (рид) и при село Чомаковци пресича река Искър, следейки на изток подножието на праволинейния и стръмен разседно-обусловен северен склон на Маркова могила.\nСлед това границата обхожда откъм север по-високия хълмист релеф при село Телиш, пò на изток, при село Садовец пресича долината на река Вит, следейки по-нататък северната периферия на Ловчанските височини. Още пò на изток границата между Дунавската равнина и Предбалкана пресича река Осъм при село Александрово и продължавайки след това по северното подножие на Деветашкото плато, достига до разседно обусловената по паралела долина на река Росица. По-нататък тя следи южната периферия на запълненото с плиоценски наслаги Ресенско структурно понижение. При село Самоводене границата пресичайки река Янтра върви по северното подножие на праволинейния разседно обусловен склон на Търновските височини и продължава на североизток по долината на Голяма река.\nСлед това границата между Дунавската равнина и Предбалкана преминава по вододела между Голяма река и Черни Лом и пò на изток се очертава от долината на Черни Лом и нейния плосък вододел спрямо левия приток на река Врана – Лилякска река. оттук на изток добре изразената праволинейна морфотектонска граница следи подножието на северните разседно обусловени склонове на Преславска и Драгоевска планина и завършва при сливането на реките Голяма Камчия и Луда Камчия при село Цонево.\nЮжната граница на Предбалкана със Стара планина следи в едри линии надлъжните разломи по протежение на северновергентните навлачни структури. Една част от границата следи чупките на напречните долини на реките, които са твърде изразителни при допира на твърдите варовици на юротипните гънки и по-неустойчивия дълбоко обработен в тектонско отношение литоложки субстрат на Стара планина. освен това на някои места границата се очертава от младия седиментен пълнеж на синклиналните структурни понижения.\nВ най-западната си част границата между Предбалкана и Стара планина започва от Белоградчишкия проход (570 m) на границата със Сърбия и следи на изток Салашката синклинала. След това тя минава през седловината Превала (535 m) и продължава на югоизток по протежение на дислоцираните структури на Салашката синклинала и праволинейната, обусловена от тектониката долина на река Огоста. Пò на изток, в южната периферия на Бързийско-Ботунското структурно понижение, границата има характер на постепенен преход. Източно от долината на река Ботуня по северната периферия на Врачанското поле и подножието на североизточния праволинеен структурно обусловен склон на Врачанската планина тя показва подчертана морфотектонска изразителност. При село Лютиброд добре изразената в морфотектонско отношение граница между двете зони, пресичайки долината на река Искър, следи северното подножие на твърде изразителната морфоскулптура при „Ритлите“. След това тя върви по северната ограда на Ботевградската котловина и пò на изток последователно се маркира от напречните чупки в долините на реките Малки Искър (при Етрополе) и Черни Вит (при Дивчовото).\nВ източната си част границата между предбалкана и Стара планина се проследява по подножието на тектонски обусловената откъм юг ограда на Герловската хълмиста котловина и по северното подножие на Върбишка планина достига до сливането на двете съставящи реки на Камчия – Голяма Камчия и Луда Камчия при село Цонево.\nПредбалкана се поделя на 3 подобласти – Западна, Средна и Източна, като границите между тях са реките Вит с притока си Черни Вит и Стара река (десен приток на Янтра).\nЗападната подобласт на Предбалкана заема площ от 4659,7 km2 или 32,38% и средна надморска височина от 332 m. Простира се между долините на реките Бели Тимок на запад и Вит и Бели Вит на изток. Релефът е предимно хълмист и нископланински. Тук морфографските единици показват преобладаващо диагонално северозапад-югоизточно простиране. Сравнително сложната долинна мрежа, която е представена от надлъжни и напречни долини, обуславя дълбокото разчленение на релефа и до известна степен подсилва неговия орографски ефект. Земите с надморска височина от 0 до 200 m заемат 705,4 km2 или 15,14%, от 200 до 600 m – 3669,3 km2 или 78,75%, от 600 до 1000 m – 283,1 km2 или 6,08%, от 1000 до 1600 m – 1,9 km2 или 0,04%.\nОт северозапад на югоизток тук се установява уединеното морфографско изражение на Връшка чука (692 m) и Рабишката могила (461 m), надлъжното простиране на планината Бабин нос (1108 m) и на ридовете Венеца (904 m, Белоградчишки Венец) и Ведерник (1124 m, Ведернишки рид), откроените гърбища на Широка планина (941 m) и Веренишко бърдо (652 m), обособеният рид на Пъстрина (564 m) и протежението на рида Милин камък (460 m) и ридовете Веслец (781 m), Гола глава (853 m), * Лакавица (1027 m), Драгоица (957 m) и Лисец (1283 m). Тук с особено голяма морфографска изразителност се отличават напречните проломи на реките Искър, Бебреш и Малки Искър, а в лявото поречие на Малки Искър значителен обхват има добре обособената Ботевградска котловина (350 m).\nИзглед от връх Нишана, най-високата точка на рида Драгоица в Предбалкана\nОсновни морфографски единици в Западния Предбалкан:\nБабин нос (планина)\nБорованска могила (уединена височина)\nВедерник (Ведернишки рид)\nВенеца (Белоградчишки Венец)\nВенеца (Врачански Венец)\nВръшка чука (уединена височина)\nГола глава (рид)\nЗъбера (Белотински зъбер)\nМилин камък (рид)\nПъстрина (уединена височина)\nЦентралната подобласт на Предбалкана заема площ от 6576,5 km2, средна надморска височина от 420 m. Това е най-голямата по площ, с най-високата надморска височина (Васильов връх 1490 m) и най-широка част на Предбалкана и се простира между долините на реките Вит и Черни Вит на запад и Стара река (десен приток на Янтра) на изток. Тази подобласт се отличава с добре изразен в широк обхват хълмист и нископланински релеф, над който доминират планините в горното поречие на Вит. Тук дълбоките долини на реките Черни Вит, Бели Вит, Бели Осъм, Калник и техните по-големи притоци очертават и подсилват орографската изразителност на планините Лествица (1355 m) и Васильовска планина (1490 м). Преобладаващата посока на техните значително разчленени била от северозапад-югоизточна варира до почти меридионална. останалата преобладаваща част от средната подобласт на Предбалкана представлява едно сложно морфографско съчетание от надлъжни височини и платовидни ридове, очертани от дълбоко всечените напречни проломи и надлъжните долини, придружени със значителен по обхват долинни разширение. от запад на изток тук се редуват платовидните ридове, плата и височини Микренски височини (874 м), Деветашко плато, Стражата (плато, 788 m), Беляковско плато и Арбанашко плато (440 m). В тясна морфографска връзка с тях в същото направление се проследява орографският обхват на Ловчанските (655 m), Севлиевските (853 m), Габровските (940 m) и Търновски височини (440 m). В непосредствена връзка с платовидните ридове и надлъжните височини се проследяват дълбоките напречни проломни долини на реките Вит, Осъм, Росица, Янтра и др., контрастиращи с добре обособените надлъжни долинни разширения, някои от които като Севлиевското и Еленското наподобяват на значителни по обхват котловини с твърде сложна периферна конфигурация. Земите с надморска височина от 0 до 200 м заемат 768,1 km2 или 11,68%, от 200 до 600 m – 4734,5 km2 или 71,99%, от 600 до 1000 m – 938,5 km2 или 14,27%, от 1000 до 1600 m – 135,4 km2 или 2,06%.\nМеандрите на река Янтра в Търновските височини в района на град Велико Търново\nДеветашко плато, река Осъм, местността „Водопада“\nОсновни морфографски единици в Средния Предбалкан:\nГабровски възвишения (Габровски височини)\nЕленски възвишения (Еленски височини, Еленски рид)\nЛовчански височини (Ловчанска планина)\nРомана (уединена височина)\nТърновски височини (Търновска планина)\nИзточната подобласт на Предбалкана е с най-малка площ от 3153,6 km2 и най-малка средна надморска височина от 296 m. Тази част се отличава с добра изразена скаровидна долинна мрежа, при която преобладават морфографските черти на надлъжните приточни долини, а напречните дълбоки проломни долини на реките Врана (ляв приток на Голяма Камчия) и особено на главната отводнителна артерия река Голяма Камчия подчертават разчлененото и контрастно изражение на релефа. Тук едрите контури в орографията се осъществяват от диагоналното простиране на Антоновските височини (532 m), Лиса планина (1054 m), Преславска (723 m) и Драгоевска планина (509 m). На изток и на юг от тях в широк обхват се простира Герловската котловина, чиято нахълменост се обуславя от типичната скаровидна долинна мрежа в горното поречие на Голяма Камчия. Земите с надморска височина от 0 до 200 m заемат 1101 km2 или 34,91%, от 200 до 600 m – 1914,1 km2 или 60,7%, от 600 до 1000 m – 138,2 km2 или 4,38%, от 1000 до 1600 m – 0,3 km2 или 0,01%.\nПреславска (вляво) и Драгоевска планина (вдясно), разделени от пролома на река Голяма Камчия между тях\nОсновни морфографски единици в Източния Предбалкан:\nАнтоновски рид (Антоновски височини)\nГерлово (историко-географска област, котловина)\nСланник (историко-географска област)\nГеоложки строеж, геоморфоложки особеностиРедактиране\nПредбалканът представлява система от кулисоподобно застъпващи се антиклинални и синклинални гънки. Тази система се поделя на две основни надлъжни ивици: северна външна и южна вътрешна. Външната е заета от слабо издигнати и разломени надлъжно антиклинали, като на изток тази ивица завършва при Преславска планина. Вътрешната ивица е заета от по-високо издигнати антиклинали, групирани в три големи групи: Белоградчишка, Тетевенска и Преславска. Широко разпространение имат кредните варовити, варовито-мергелни и песъчливи пластови задруги. Триаски и юрски скали се срещат в Западния и Средния Предбалкан. Палеогенски скали се разкриват в Мездренското, Луковитското и Габровското тектонски понижения. Гънковата структура е придала специфичен морфоложки облик на релефа. Образувани са първичните структурни форми – антиклинални ридове и височини и синклинални понижения, и вторични структурни форми – моноклинални ридове, синклинални плата и антиклинални понижения.\nВ резултата от епейрогенното издигане на Предбалкана през различните геоложки епохи в него се наблюдават три различни по височина и възраст денудационни нива. Най-старото и най-високо разположеното денудационно ниво е младомиоценското което се установява по най-високите части на Предбалкана – планините Васильовска, Лествица и Лиса и ридовете Ведерник, Венеца (Белоградчишки Венец) и Лакавица, като заема техните билни части и височината му се колебае от 860 до 1300 m.\nВторото по височина и възраст денудационно ниво – понтийското, в най-високите части на Предбалкана има характер на типично склоново стъпало и неговата твърде различна височина се колебае в интервала от 700 до 1100 m. Това ниво в по-ниските части на Предбалкана – при рида Веслец и планините Преславска и Драгоевска заема горнищата на тези орографски единици и има средна височина около 650 m. Над него като твърдици се издигат най-високите им върхове, повечето от които имат характер на типични моноклинали.\nТретото, най-ниско и най-младо денудационно ниво – левантийското, е изразено като склоново стъпало вследствие на нееднаквата амплитуда на епейрогенното издигане в различните части на областта и показва значително колебание във височината си, която варира от 450 до 900 m.\nВъв варовитите скални комплекси широко е развит карстов релеф с пещери (Съева дупка, Магурата, Бачо Киро и др.), пропасти (Бездънния пчелин, Кучешка пещера и др.) понори, кари, валози, ували, пропасти, карстови полета и скални корнизи.\nПолезните изкопаеми в Предбалкана са в ограничено количество въглища, желязна руда, природен газ, златоносни пясъци по река Огоста, каменна сол край Омуртаг. Има множество минерални извори край Вършец, Шипково, Вонеща вода и др.\nВ климатично отношение областта на Предбалкана има съществени прилики с Дунавската равнина, но показва и значителни разлики. Приликата се основава на обширния обхват на хълмистия релеф, който със своята надморска височина е близък до този на Дунавската равнина и има широка морфографска връзка с него. Също така тук се наблюдават същите циркулационни условия за пренос на въздух както в Дунавската равнина. Заедно с това обаче Предбалканският климатичен район показва и много различия в климатично отношение спрямо Дунавската равнина. Тези разлики са свързани с климатообразуващата роля на релефа, която се изразява в по-голямата му надморска височина спрямо Дунавската равнина и с неговите конфигурационни особености, от друга страна, за климатообразуването в този район и близостта му с високата верижна орографска бариера на Стара планина. Тази близост оказва влияние за трансформацията на транспортираните въздушни маси. Условията на тяхната кондензация влияят не само на нееднаквото разпределение на валежните количества и величината на термичното ниво, но и върху посоката и силата на ветровете. За формирането на климата в областта на Предбалкана трябва да се отчете и ролята на горската покривка, чиято площ в сравнение с тази на Дунавската равнина е много по обширна и има по-голямо климатоформиращо влияние.\nКато цяло в Предбалкана преобладава умереноконтиненталният климат, а в някои по-високи части и планински климат. Средни годишни температури са 10 – 11 °С. Средните януарски температури варират от -1,5 до -5 °С, а средно юлските 16 – 21 °С. През зимния сезон в някои затворени котловини се наблюдават и температурни инверсии, където са измерени едни и едни от абсолютните минимуми за България – Севлиевската котловина (-35,4 °С).\nГодишна сума на валежите се увеличава от север на юг от 590 – 650 до 1000 mm с ясно изразен пролетен максимум – май-юни, и зимен минимум – февруари. Освен това успоредно с нарастването на валежните количества с увеличаване на надморската височина се наблюдава и сравнително бързо нарастване на твърдите валежи. В подкрепа на това свидетелства нееднаквата трайност на снежната покривка, която в хълмистите земи има продължителност около 3,5 месеца (Габрово 110 дни, Елена 108 дни), а в планинските райони с височина над 1000 m, времето надхвърля 4,5 месеца. Преобладаващите ветрове са от запад, като през пролетните месеци често явление е фьоновия вятър от юг.\nКлиматични данни за станция Троян:\nсредна годишна температура 10,4 °С\nсредна декемврийска температура -2,1 °С\nсредна юлска температура 22,2 °С\nгодишно количество на валежите 746 mm, максимум – юли 120 mm, минимум – февруари 30 mm.\nПовечето от реките в Предбалкана са транзитни, като идват от юг от Стара планина и навлизат на север в Дунавската равнина (Лом, Огоста, Искър, Вит, Осъм, Росица, Янтра, Голяма Камчия и др). Други като Видбол, Арчар, Цибрица, Скът и др. извират от Предбалкана и навлизат в Дунавската равнина, а трети (Калник, Каменица (река), Дрипла, Крапец, Бебровска река, Карадере и др.) протичат изцяло в пределите на Предбалкана. Преобладаването на течните валежи през годината и техният пролетен максимум обуславят доминирането на дъждовното речно подхранване и проявата на пролетен (март-май) максимум на оттока. Минимумът се наблюдава при есенните месеци (август-септември), когато е периода на оскъдните валежи и интензивното изпарение. За някои от реките извиращи от високите части на Стара планина, и които в горното си течение имат предимно снежно-дъждовно подхранване максимумът се измества през периода на късната пролет (май-юни). За формирането на оттока на реките в Предбалкана голямо значение оказват и изобилието от подземни карстови води. Значителна част от оттока на реките Арчар, Лом, Огоста, Скомля и Вит и особено Панега се формира от карстови извори.\nТака разгледаните фактори, които обуславят режима на речния отток, влияят и върху различния модул на оттока в отделните части на Предбалкана. Неговата минимална стойност (0,1 l/s/km²) се наблюдава в най-ниските хълмисти земи, където геоложката основа е представена от окарстени варовици, малкият наклон на релефа, интензивното изпарение и широко застъпените карстови райони. След това, с показатели от 1 до 3 l/s/km2 се характеризират хълмистите земи, които се съпровождат с водонепропусклива основа на хотривските мергели. В нископланинските земи на Предбалкана и водонепропускливата геоложка основа, съчетана с умерено развита тревна и горска растителност повишават модула на оттока и той достига до 7 – 10 l/s/km2. В най-високите части на Предбалкана с височина над 1000 m при водонепропусклива геоложка основа, сравнително голям наклон на релефа и добре развита тревна и горска растителност модулът на оттока надхвърля 12 l/s/km2.\nПочвената покривка в Предбалкана представлява генетично отражение на преобладаващата карбонатна геоложка основа, на умереноконтиненталните климатични условия и на сравнително сухолюбивата горска широколистна растителност. Това съчетание на физикогеографски условия е благоприятствало за образуването и значителното разпространение на сивите горски почви, които се поделят на тъмносиви, светлосиви и сиви в зависимост от геоложката подложка. В по-високия пояс на Предбалкана, главно по склоновете със северна експозиция и по-влаголюбива горска, основно букова растителност се съпровождат от типичните светлокафяви горски почви. По долините на по-големите реки в съчетание със сравнително влаголюбива тревна и горска растителност разпространение имат и алувиалните почви.\nВ най-ниските части на Предбалкана, в областта на алувиалните почви покрай по-големите реки е развита влаголюбива тревна и горска растителност. В по-ниския пояс, където широко разпространение имат сивите горски почви, преобладава дъбът с неговите разновидности благун, цер и габър. В по-високия пояс – над 800 м, с подложка от светлокафяви горски почви растат сребриста липа, бук, леска, дрян, глог и шипка, на места смрадлика, люляк, божур и др. По-най-високите места има изкуствени насаждения от иглолистни гори. В ниските части, където голяма част е заета от обработваеми земи естествената растителност е променена, а има и райони с интензивна ерозия.\nПреобладаващата фауна на Предбалкана е от евросибирски и европейски тип, докато средиземноморски видове има малко поради бариерната роля на Стара планина. Фауната е смесена – от равнинни и планински биологични видове. Най-срещаните птици са малкият орел, горският гълъб, забулената сова, обикновената гургулица, дроздът, враната, горската зидарка, въртошийката и други, а от бозайниците – глиганът, благородният елен, сърната, сънливецът, язовецът и горската мишка. От влечугите тук обитават обикновената усойница, смокът-мишкар и слепокът. Земноводните са представени от пъстрия дъждовник и алпийския тритон, а от безгръбначните най-често се срещат някои карпатски и северни пеперуди, паяци и бръмбари.\nГеоргиев, Милан, Физическа география на България, С., 1979 г., стр.339 – 361.\nМичев, Николай и др. Географски речник на България. София, Наука и изкуство, 1980. с. 387 – 388.\nВзето от „https://bg.wikipedia.org/w/index.php?title=Предбалкан&oldid=11356947“.\nПоследна промяна: в 09:52, на 4 април 2022\nПоследната промяна на страницата е извършена на 4 април 2022 г. в 09:52 ч.


Пфайзър разкри подробности за ваксината си : skandal.bg\nСпоред официално съобщение на компанията препаратът, предпазващ от смъртоносното заразно заболяване, е имал ефикасност от 95 процента. "Освен това ваксината е дала положителен ефект при 94 на сто при хората на и над 65-годишна възраст. Тази група е най-застрашена от COVID-19", са посочили от фармацевтичния гигант.\n"Ваксината предпазва пациентите от тежко и средно протичане на инфекцията. Това е голяма крачка напред в почти 8-месечната борба срещу заразата", са отбелязали още от компанията, разработила препарата в сътрудничество с германския концерн Био Ен Тех.\nКакто се е посочвало в комюникето на Пфайзър, компанията е смятала да подаде заявление за лицензиране на ваксината си във Федералната агенция за храните и лекарствата на САЩ в рамките на няколко дни.\n"Ако властите дадат зелена светлина на разработката, обаче възниква въпросът за нейното разпространението. Тя трябва да се съхранява при температура от минус 70 градуса по Целзий", написа американският вестник.\nОт компанията на въпрос на журналист са отговорили, че ваксината щяла била да бъде транспортирана в специални камери със сух лед. "Всяка една от тези камери може да побере между 10 000 и 15 000 дози", са пояснили от Пфайзър.\nПфайзър американска фирма подробности ваксина


Официална информация за починалото от морбили бебе\nИзточник: Varna24.bg 10:47 / 10.04.2017 Отпечатай Изпрати\nОфициална информация за починалото от морбили 10-месечно бебе от УМБАЛ "Свети Георги":\nПочиналото 10-месечно дете е прието в Клиниката по инфекциозни болести на УМБАЛ "Свети Георги" на 29 март със симптоми на морбили. Тъй като не е достигнало необходимата имунизационна възраст, не му е била направена имунизация за морбили. Няма данни и майката на детето да е била имунизирана срещу болестта. Тя е била придружител на детето в клиниката.\nНаред с инфекциозното заболяване детето е имало и тежък ларингит, който по принцип е част от клиничната картина на морбили, но когато се проявява в по-сериозна форма, се приема за усложнение - в такива случаи заболяването протича тежко и със спастични пристъпи.\nВследствие на усложнената клинична картина детето е развило спастичен бронхит. Направена му е графия на белите дробове, но не е установена пневмония. Консултирано е с лекари от различни медицински специалности. Заради тежкия ларингит е консултирано и със специалист по ушно-носно-гърлени болести, който е назначил адекватна терапия. Правени са му и инхалации.


Евангелието по Исуса Христа - BKBKN01480 на супер цена | Ozone.bg\nСарамаго изпълнява своята вариация кротко, в рамките на очакваните светски отклонения от каноничния ход на нещата. Неговата ексцентричност не разтърсва, а с микроскопични размествания в хронологията на познатите събития и значението на познатите персонажи едва усетно пренарежда мозайката на финала.\nВ този смисъл разказът му е предвидим: Исус се отличава от другите, защото мисли, не защото вярва; не мистична криза, а земна любов очиства Мария Магдалина; Бог е този, който отказва да се раздели с дявола; Исус целува Юда и го праща да го предаде; с финалната си саможертва Христос спасява не душите на хората, а реномето на своя Отец. Евангелие по вкуса на професионалния читател на романи - в това не би имало нищо изключително, ако не беше гласът на разказвача.\nИменно на него се дължи ценността на книгата, в него е оригиналният принос на Сарамаго - уверен, умерен, топъл глас, разпознаваем и прочувствен, с безгранична милост към слабия и, тук-таме, с изумителни живи картини от думи. Например тази: като момче Исус отива да принесе агне в Храма и не смогва - то е крехко и зависи от него, а жертвата е толкова ненужна.\nАгнето пораства и става овца - обикновена, но негова, на Исус. „Когато някой иска овца, това е доказателство, че съществува“, имаше такава малка смешна фраза у Екзюпери, когато в пустинята малкият принц иска да му нарисуват овца. Един ден, в пустинята на Сарамаго, Бог се явява на Исус и изисква овцата в жертва. И Исус я принася. Трагедията с негово участие започва оттук.\n"Отче, отклони от мене тая чаша... Трябва да я изпиеш заради моята власт и твоята слава... Не искам тази слава... Но аз искам тази власт!"\nИсус беседва за страха с Бог и с дявола в една лодка - четирийсет дни в средата на гъста мъгла - и Бог, Онзи, който говори за бъдещето в минало време, изрежда нещастията, които ще се случат в Христовото име. Един от най-силните моменти на романа са няколкото страници, изписани от горе до долу с имена на мъченици и причините за тяхната смърт: списъци с изтребени воини на вярата, масов гроб на мощите на християнския фетишизъм.\n"Ти беше избран, не можеш да избираш", е присъдата на Отеца, "думите, които ще кажеш, са предопределени, те чакат там, където ще идеш".\nСарамаго не се ангажира с оценки и изявления. Но при него Лазар не оживява. Бесовете не измират със свинете. Възкресението го няма отсам края на романа. И този Исус не иска тази слава.


Живот на ENJO фибрите - ENJO\nЧистотата не се нуждае от химикали. Enjo Новини Живот на ENJO фибрите\nКолко дълго почистват моите ENJO фибри хигиенично?\nВ зависимост от приложението, подръжката и честотата на употреба, ENJO фибрите има оптимално почистване от три години. След това време силата на почистване намалява. След четвъртата година ефективността на почистването спада до 44%. Затова препоръчваме да подмените фибрите след 3 години.\nЗащо препоръчваме подмяна на фибрите след три години\nENJO фибри: Нови с/у Стари\nНови ENJO фибри\nКогато ENJOtex фибрите са нови, влакната достигат до най-фините пори на повърхността.\nСтари ENJO фибри\nСлед три години, ENJOtex фибрите стават по-къси и вследствие на това не успяват да достигнат до всички пори.\nНие гарантираме, че продуктите ви винаги работят на 100% с нашия цветови индикатор. За оптимално почистване ENJO фибрите трябва да се подновяват на всеки три години – в зависимост от приложението, подръжката и честотата на употреба. Нашият цветови индикатор ви показва, когато ENJOtex влакната са достигнали края на жизнения си цикъл.\nЕтикет преди употреба\nЦветът на тестовата лента и цветът на индикатора се различават значително.\nЕтикет на износен продукт\nЦветът на тестовата лента и цветът на индикатора са почти еднакви. Сега е време да подмените своя продукт. Свържете се със своя ENJOпартньор.\nВТОРИ ЖИВОТ ЗА ВАШИТЕ ПРОДУКТИ\nПредайте използваните ENJO продукти на своя ENJOпартньор. Те ще бъдат рециклирани професионално. Дори когато животът на вашите продукти приключи, ние се грижим те да не попаднат в природата във вид на отпадък. Нашите стари ENJO продукти се рециклират, като от тях се изработва изолационен материал, пълнежи за столчета и тапицерия, както и много други.\nВъншен вид на фибрите\nНивата на почистване на ENJO фибрите значително намаляват след 3 години, но техния вид може да не се промени. Затова използвайте цветовия индикатор за проверка на състоянието на вашите фибри или се свържете със своя ENJOпартньор. Той/тя ще инспектира продуктите и ще Ви посъветва.


Гледане на деца - Golden Pages\n„ Търся работа като детегледачка….” или „Търся жена, за гледане на двете ми деца….” – от такива обяви през последните години изобилстват вестниците и сайтовете, в които човек може да потърси или да публикува обява за работа. Най-вече това се дължи на факта, че доста млади работещи семейства се преселват в големите градове, където няма роднини на разположение , които да помагат при отглеждането на децата. Също така напоследък се оказва огромен проблем недостигът на детски градини , които да поемат целия капацитет от родители, желаещи децата им да посещават тези детски заведения\nЧастните лица , които предлагат услугата гледане на деца обикновено са безработни или пенсионирани медицински сестри , или такива, които са били персонал в детски ясли и градини. Тяхното предимство в първия случай са медицинските познания, които биха били от полза, ако детето се разболее или при инцидент. Във втория случай предимството е опитът при отглеждане на деца, макар и в групи. Заплащането може да бъде на ден, на седмица, месец или почасово в зависимост от договорката между родителите и детегледачите.\nНо услугата „Гледане на деца” се предлага не само от частни лица. В детските градини и ясли, независимо дали са държавни или частни се отглеждат най-голям процент от подрастващите в страната. Групи за почасово или целодневно отглеждане на децата на работещи родители се сформират и в т. нар. забавачки. Там освен храна и сън, на децата са осигурени условия за практикуване на различни дейности , като рисуване, изучаване на чужд език, пеене, смятане, четене или просто свободна игра.\nГледането на деца в чужбина през последните години става доста популярен занаят сред емигриращите от страната млади хора. Тази работа е и едно от основните „пера” , които се предлагат от Агенциите за предлагане на работа в чужбина.\nДомове за деца, лишени от родителски грижи\nНай-новите в Гледане на деца\nПАРТИ ЦЕНТЪР МОРЯЧЕТА


Petel.bg - новини - Забраниха движението на камиони по пътя Кранево - Варна\nЗабраниха движението на камиони по пътя Кранево - Варна\n08.07.2019 / 15:28 1\nЗабранено е преминаването на превозни средства с маса над 10 тона по пътя Кранево – Варна, съобщават от АПИ, цитирана от dnesplus.bg.\nПричината е опасност от свлачище. Алтернативният маршрут е през селата Кичево и Оброчище. С повишено внимание и съобразена скорост трябва да се извършва движението по пътя от Варна към курорта „Златни пясъци“ поради почистването на реголи и ремонт на тротоари. Участъците, в който се работи са сигнализиран с пътни знаци. На места, поради заемане на едно от пътните платна е възможно да се образуват задръствания.\nПо трасето се извършва и подмяна на ограничителни системи. По магистрала „Хемус“, между „Повеляново“ и Слънчево, трафикът се осъществява двупосочно в лявото платно в посока Варна. В отсечката от км 406+850 до км 416+200 все още се извършват ремонтни дейности. Затворено за движение е дясното платно.\nОграничено е качването в посока Варна от пътните възли „Повеляново“ и „ Слънчево“, а трафикът се пренасочва по път I-2 Русе – Варна.\nОграничено е и слизането в посока Слънчево и Тополи.\nПътят най-вероятно се ремонтира от нашата община, докато селяците, които го разбиват, плащат в Толбухин.


Доналд Тръмп е 45-ият президент на САЩ | Чуждоземец\nНачало Свят Доналд Тръмп е 45-ият президент на САЩ\nОтadmin -09.11.2016 0313\ntweet Доналд Тръмп ще е новият президент на Съединените американски щати, съобщават отвъдокеанските агенции, предава Хаштаг-BG. Милиардерът-републиканец победи, след като успя да вземе ключови щати като Флорида, Охайо, Северна Каролина и Пенсилвания.\nКъм момента Тръмп има 276 делегатски гласа срещу 218 за Хилъри Клинтън. За победа са необходими 270. Тръмп успя да изненада социолозите, които предричаха, че Хилъри Клинтън ще победи с малко. Ключов се оказа вота във Флорида, където се смяташе, че Клинтън ще спечели заради вота на латиносите в щата, но това в крайна сметка не се случи.\nРепубликанците печелят и ключови победи в изборите за горна и долна камара на парламента. В Сената консерваторите спечелиха мнозинство, осигурявайки си 51 от 100 гласа в горната камара на американския парламент. Същото се случи и в Конгреса, където републиканците взимат 233 гласа от 218 нужни за мнозинство.\nИзточници Хаштаг-BG, novotopoznanie.com\n> TAGSДоналд ТръмппрезидентсащСподели\ntweet Предишна статияРумен Радев печели вота в САЩ и Великобритания, Цецка Цачева взима гласовете на ДОСТ от ТурцияNext article„Семейство Симпсън” предупреди Америка за Тръмп преди 16 годиниadmin СВЪРЗАНИ СТАТИИОще от автора\nЗодия Риби: Разгадайте най-мистериозния знак на зодиака 1,866 views Прането започна да мирише: погледнах пералнята и ужас – мухъл! Вместо да купувам, забърках домашен препарат – всичко блести и ухае! 1,568 views Най-добрата ЗОДИЯ в леглото е…. 667 views Чуждоземец е изцяло независима медия. Ако сме ви харесали можете да ни подкрепите тук:


Марек Юнион-Ивкони излиза за победа и само за победа срещу скъпата селекция на Хебър - DenNews.bg\nСъс заканата да нанесат първа загуба на лидера в класирането Хебър излизат днес волейболистите на Марек Юнион-Ивкони. Дербито на 6-ия кръг на Суперлигата е тази вечер от 18.30 часа в Спортната зала в Дупница.\nОтборът от Пазарджик разполага със солиден бюджет и скъпа селекция и от 5 изиграни мача има 5 победи, със само два изгубени гейма. Марек също започна добре първенството и с 4 победи и 1 загуба заема 3-то място в таблицата.\nФенове и играчи на тима от Дупница обещават гореща атмосфера и себераздаване в името на победата срещу българските и чуждестранни звезди на Хебър. „В Пазарджик сглобиха качествен отбор и започнаха силно първенството с тези 5 победи от 5 мача, но е време да слязат на земята, точно тук в Дупница”, заканват се от Марек Юнион-Ивкони. Вероятно само като резерва за Марек ще се включва угандиецът Катбарт Малинга, който до преди седмица бе с шина на ръката.


Аз бях личен асистент в Холивуд : Chronicle.bg\nАз бях личен асистент в Холивуд\n7 април, 2014\t12:00\t | от\tСтанислав | Коментар\nИстория на дългогодишна лична асистентка за работата и в домакинството на холивудска знаменитост.\nБеше ми казала, че ще работя в помощ на нейните продукциите и си помислих: Чудесно, ще бъда отличен личен асистент в тази дейност; може би дори ще работя и върху филмите й. Точно това е нещото, което искам да правя. Даде ми първата книга за мнение… Това е страхотно. Искам да бъда част от това. Защото си помислих, че това щеше да бъде наистина продуцентска работа. Така че останах, с мисълта че ще се случи някога… но това така и не стана. Беше първото от много камъчета, които преобърнаха колата.\nТрябваше да прекъсна връзката и с един много известен актьор, нейно гадже от известно време. Тя ми каза: „О, работихме заедно по един филм, но не могат да се случват така нещата. Все едно че виждам различен човек. Би ли му казала да се отдръпне и да ме остави на мира?“ Направи го по телефона, около Коледа. Съобщи ми: „Приеми срещата от мое име. Отиди вместо мен.“ Така че, това и направих. Може би си мислите, че да изпратиш SMS e най-лошият вариант… Не. Да изпратите асистента си да скъса с някого – това е най-лошият. Нямаше идея какво предстои, което е много тъжно. Защото докато говорих с него преди това по телефона, той реагира така: „Супер! Тя каза да! Кажи и че ще се видим тук! Ще поръчам любимото й вино“, докато аз просто отговорих „ОК…“ Уф, чувствах се ужасно за него. Мислех си: „Не заслужаваш това!“ Тази раздяла е случи две седмици след като бях започнала. Беше моето посвещение! О, Боже мой, това ли ще правя?\nПреди да заживея с нея трябваше да ставам в четири сутринта за да стигна навреме до дома й. Трябваше да съм там в пет, за да започна с ежедневните си задължения, да й поднеса чай, закуска, витамини. След като се преместих, ставах в пет и отивах до Starbucks за да й взема кафе и да го поставя до леглото й. Слизах долу и правех чая и. Пусках компютъра за да получа графика за предстоящия ден и го принтирах. Проверявах входящата електронна поща. Грабвах няколко вестника и търсех последни рецензии на книги, защото след това ще трябваше да откоча до Barnes&Noble за да взема книгите за нея, независимо дали някога ще ги прочете или не. Повечето всъщност не четеше. Или щеше да попрехвърли първите четири-пет глави, след което да я захвърли… Включвах телевизора за да видя какво ново е станало. До 7 часа сутринта, тя искаше да знае всичко, което се е минало по новините, за да е наясно със вета около нея. Бях много добре информирана към този момент. Ако се захванеше за работа, трябваше да мина през сценария с нея. Често снимаше, и през тези дни аз бях будилника и – събуждах я в 4 часа сутринта. По-късно през деня, карах детето и бавачката на снимачната площадка, за да я посетят, а аз трябваше да съм наоколо в случай, че детето почурее, за да ги върна обратно в дома.\nНямаш лично време, ако живееш в къщата. И никога не съм имала каквъвто и да било личен живот. За да избягам, трябваше да напуснат физически къщата в определени часове. Правех много излети през уикенда. Понякога тяхната бавачка ми позволяваше да остана в апартамента й. Тогава свивах зад ъгъла и скривах колата си за да мога да се помотая в апартамента й в почивните дни, и да се наспя. Или прото излизах от къщата и се напивах порядъчно… Отивах надолу по улицата далече от къщата и до няколко бара. Собствениците им ме познаваха и ме разбраха, защото понякога идваше и ме взимаше – а те казваха: „Повярвай, знам какво те чака у дома, следващите питиета са за моя сметка.“ Напивах се, след това се връщах за да j поднеса храната и отивах да спя в офиса. Това продължи няколко месеца, докато разбрах, че всичко това ме превърна в пиянде. Не съм щастлива заради това, в което се превръщам. Дори по-късно моята сестра ми каза: „Исках да те понатупам, защото ти нямаше свой живот. Това не беше ти. Ти не беше щастлива. Ти имаше фалшива холивудска усмивка.“\nВеднъж ме извика по спешност и каза: „Трябва да видя терапевта си.“ Наложи се да оставя семейството си, да я закарам и отново да я върна, защото твърдеше: „След терапия не мога да шофирам.“ Добре, разбирам го: Значи тя е вътре с терапевта, а аз седя там, в колата, чета и си спомням, че забелячвам името на терапевта – но тя не е терапевт! О, не, тя е гледачка на ръка. Това е онази гледачка, за която спечелихме намаление като подарък на едни награди. Тя беше екстрасенс. Побеснях: „Изоставих семейно събитие, за да я докарам на среща с ку-ку? “ Можеш да набереш 1-900-каквото и да е и да получиш същата информация без да излизаш от вкъщи.\nТогава очите ми се отвориха. Започнах да проверявам всички подробности за нещата, които се налагаше да направя за нея. Както, когато трябваше да отида да взема някакви си „билки“: О, по дяволите, та аз пренасям наркотици. Казваше „билки „, защото се увличаше от холистичната медицина, а пък аз, със своята наивност мислех, че е нещо, билково, което да я успокоява. Веднъж, когато отидохме на филмов фестивал, аз излетях по-рано, за да подготвя дрехите, които щеше да носи. Когато пристигна, попита: „Донесе ли ми другата?” „Каква дрога?” „Онази, която сложих в багажа ти!“\nБоже мой, качих се на шибания самолет за да ти пренасям дрогата? Можеха да ме арестуват! Можеше поне да ми кажеш, та да знам какво правя, и да я сложа в чантата, която не се проверява! Какво правиш с мен? Най-малко можеше да ме попиташ : „Хей, имаш ли нещо против да я носиш вместо мен?“ Не че щях да кажа не, но поне можех да я сложа на скришно място…\nХодех да взимам лекарствата и, всички тези хапчета, но след това започнах да проверявам всяко нещо, за да съм сигурна какво е. Казвах си: О, Господи, знам всичко, което има. Осъзнах, че трябва да предупредя всеки, който е бил с нея за някои полово предавани болести. Обадих се на бившето и гадже: „Хей, трябва да се прегледаш. Не мисля, че тя би ти се обадила за това.“ А той: „Мамка му! Благодаря ти!“ Случи се седем месеца след раздялата. Добре е че правя така, за да си знаят.\nБях планирала да отида на международен филмов фестивал с нея, защото ми беше казала: „Не мога без теб.“ Е, това ще бъде – ни най-малко почивка, защото аз ще работя – поне опит, поне компенсация за всички тези лайна напоследък. Докато в последния момент заяви: „А, да, няма да идваш с мен!“\nИзвинете? „Не, там ще дойде мъжът, с който се виждам в момента за около ден, вместо ти да идваш за две седмици.“ Тя искаше да използва самолетния ми билет за да си го докара за един ден…?\nТака че дадох моите две седмици. И когато разпращах съобщения за това до всички останали, всеки казваше: „Значи ще трябва да работя отново с друг асистент? „ А аз: “ Чакай малко, колко асистенти е имала?“ Те: „Ти беше единствената, която не е свързана с нея и която се е задържала повече от шест месеца.“ Това беше решаващият фактор за мен: Да, аз бях до тук. Преодолях я. Но аз бях толкова изтощена, че намразих всичко свързано с тази индустрия след това.\nПървият път когато я видях след като напуснах, тя ме погледна, казах: „Хей, знаех че ще си тук, така че взех от кафето, което харесваш.“ Тя ми отговори: „Наистина ли?!“ Тя никога не е очаквала някой да бъде мил с нея. Попитах я: „Как е малката?“ Всъщност наистина ме интересуваше. Не се опитвах да бъда фалшива с нея. И тогава тя ме помоли да и направя услуга, защото ми е имала доверие. Помислих си: След всичко, аз съм човек, на който има доверие? Мамка му. Това ме шокира. Тя наистина ме шокира. Дори след всичко това.\nПо материал в NYMag.com от Jennifer Vineyard\nКоментарите са изключени за Аз бях личен асистент в Холивуд